stanford-oval/wikipedia huggingface dataset:
รายชื่อโรงเรียนในจังหวัดบึงกาฬ
รายชื่อโรงเรียนในจังหวัดบึงกาฬแบ่งตามที่ตั้ง > อำเภอศรีวิไล

อำเภอศรีวิไลมี 19 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาบึงกาฬ จำนวน 15 โรงเรียน สังกัดสำนักงานคณะกรรมการการศึกษาเอกชน 1 โรงเรียน สังกัดเทศบาลตำบลศรีวิไล 1 โรงเรียน และสังกัดสำนักงานเขตพื้นที่การศึกษามัธยมศึกษาเขต 21 จำนวน 2 โรงเรียน
| โรงเรียน | ตำบล | ระดับชั้น | สังกัด |
| --- | --- | --- | --- |
| โรงเรียนกัลยาณิวัฒนา 2 | นาแสง | 13 !อนุบาล–มัธยมศึกษาตอนต้น | สพป.บึงกาฬ |
| โรงเรียนเทศบาลศรีวิไล 1 (บ้านหนองจันทร์) | ศรีวิไล | 11 !อนุบาล | ทต.ศรีวิไล |
| โรงเรียนบ้านคำไชยวาล | นาแสง | 12 !อนุบาล–ประถมศึกษา | สพป.บึงกาฬ |
| โรงเรียนบ้านโคกสำราญพรสวรรค์ | ชุมภูพร | 13 !อนุบาล–มัธยมศึกษาตอนต้น | สพป.บึงกาฬ |
| โรงเรียนบ้านชุมภูพรโสกก่าม | ชุมภูพร | 12 !อนุบาล–ประถมศึกษา | สพป.บึงกาฬ |
| โรงเรียนบ้านนาคำแคน | นาแสง | 12 !อนุบาล–ประถมศึกษา | สพป.บึงกาฬ |
| โรงเรียนบ้านนาทราย | นาสิงห์ | 13 !อนุบาล–มัธยมศึกษาตอนต้น | สพป.บึงกาฬ |
| โรงเรียนบ้านนาสะแบง | นาสะแบง | 13 !อนุบาล–มัธยมศึกษาตอนต้น | สพป.บึงกาฬ |
| โรงเรียนบ้านนาสิงห์ | นาสิงห์ | 12 !อนุบาล–ประถมศึกษา | สพป.บึงกาฬ |
| โรงเรียนบ้านนาแสง | นาแสง | 13 !อนุบาล–มัธยมศึกษาตอนต้น | สพป.บึงกาฬ |
| โรงเรียนบ้านโนนม่วง | ชุมภูพร | 12 !อนุบาล–ประถมศึกษา | สพป.บึงกาฬ |
| โรงเรียนบ้านหนองจันทน์ | ศรีวิไล | 12 !อนุบาล–ประถมศึกษา | สพป.บึงกาฬ |
| โรงเรียนบ้านหนองจิก | นาสะแบง | 12 !อนุบาล–ประถมศึกษา | สพป.บึงกาฬ |
| โรงเรียนบ้านหนองบัวงาม | นาสะแบง | 12 !อนุบาล–ประถมศึกษา | สพป.บึงกาฬ |
| โรงเรียนบ้านห้วยลึก | ชุมภูพร | 12 !อนุบาล–ประถมศึกษา | สพป.บึงกาฬ |
| โรงเรียนภูทอกวิทยา | นาแสง | 34 !มัธยมศึกษา | สพม.21 |
| โรงเรียนศรีวิไลวิทยา | ศรีวิไล | 34 !มัธยมศึกษา | สพม.21 |
| โรงเรียนอนุบาลวิภาวี | ศรีวิไล | 12 !อนุบาล–ประถมศึกษา | สช. |
| โรงเรียนอนุบาลศรีวิไล | ศรีวิไล | 12 !อนุบาล–ประถมศึกษา | สพป.บึงกาฬ |
อาราโอะ

อาราโอะ (ญี่ปุ่น: 荒尾市; โรมาจิ: Arao-shi) เป็นนครที่ตั้งอยู่ทางตะวันตกเฉียงเหนือของจังหวัดคูมาโมโตะ ประเทศญี่ปุ่น มีขนาดพื้นที่ทั้งสิ้น 57.37 ตารางกิโลเมตร มีจำนวนประชากร ณ วันที่ 1 พฤษภาคม ค.ศ. 2023 ประมาณ 49,035 คน
ภูมิศาสตร์

อาราโอะตั้งอยู่ในตอนกลางของเกาะคีวชู ทางตะวันตกเฉียงเหนือของจังหวัดคูมาโมโตะ อยู่ทางทิศตะวันตกเฉียงเหนือของนครคูมาโมโตะห่างไปประมาณ 40 กิโลเมตร และอยู่ทางทิศใต้ของนครฟูกูโอกะห่างไปประมาณ 70 กิโลเมตร
ภูมิศาสตร์ > อาณาเขตติดต่อ

ทิศเหนือ: นครโอมูตะ จังหวัดฟูกูโอกะ
ทิศตะวันออกเฉียงเหนือ: เมืองนังกัง อำเภอทามานะ จังหวัดคูมาโมโตะ
ทิศตะวันออกเฉียงใต้: นครทามานะ จังหวัดคูมาโมโตะ
ทิศใต้: เมืองนางาซุ อำเภอทามานะ จังหวัดคูมาโมโตะ
ทิศตะวันตก: ทะเลอาริอาเกะ
ประวัติ

เมื่อมีการประกาศใช้ระบบเทศบาล หมู่บ้านอาราโอะก่อตั้งขึ้นเมื่อวันที่ 1 เมษายน ค.ศ. 1889 ยกฐานะขึ้นเป็นเมืองอาราโอะเมื่อวันที่ 1 พฤษภาคม ค.ศ. 1919 และควบรวมหมู่บ้านข้างเคียงเพื่อจัดตั้งขึ้นเป็นนครอาราโอะ เมื่อวันที่ 1 เมษายน ค.ศ. 1942
เศรษฐกิจ

ครั้งหนึ่งอาราโอะเคยเป็นเมืองเหมืองถ่านหินขนาดใหญ่ แต่หลังจากนั้นประชากรได้ลดลงไปเป็นจำนวนมากเนื่องจากเหมืองได้ปิดตัวลง ทำให้ต้องพึ่งพาเศรษฐกิจจากการท่องเที่ยว เพื่อพยายามดึงดูดผู้คนให้กลับมาอยู่อาศัยที่เมืองแห่งนี้ที่ครั้งหนึ่งเคยมีประชากรหนาแน่น แหล่งท่องเที่ยวที่สำคัญ ได้แก่ สวนสนุกขนาดใหญ่สองแห่งคือ มิตสึอิกรีนแลนด์ (ปัจจุบันเปลี่ยนชื่อเป็นกรีนแลนด์) และอุลตราแมนแลนด์ (ปัจจุบันปิดตัวลงแล้ว)
ของดีเมืองนี้ ได้แก่ เครื่องถ้วยโชได [ja] ซึ่งเป็นรูปแบบศิลปะที่เป็นลักษณะเฉพาะตัวของอาราโอะ นอกจากนี้ยังมี สาลี่อาราโอะ ซึ่งเป็นผลไม้ที่ปลูกกันอย่างแพร่หลายในเมืองนี้ โดยมีลักษณะกลม สีน้ำตาล และมีขนาดประมาณลูกโบว์ลิ่ง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อาราโอะ
เว็บไซต์ทางการ  (ในภาษาญี่ปุ่น)
ดูข้อมูลทางภูมิศาสตร์ที่เกี่ยวข้องกับ อาราโอะ ที่โอเพินสตรีตแมป
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  ญี่ปุ่น 
วิชาการ:  CiNii
ฮารูโอะ เรเมลีก

| ฮารูโอะ เรเมลีก |
| --- | --- |
ถ่ายเมื่อ ค.ศ. 1976

ประธานาธิบดีปาเลาคนที่ 1
ดำรงตำแหน่ง 2 มีนาคม ค.ศ. 1981 – 30 มิถุนยา ค.ศ. 1985
รองประธานาธิบดี: อัลฟอนโซ โอยเตรง
ถัดไป: โทมัส เรเมเงเซา ซีเนียร์ (รักษาการ)
 
ข้อมูลส่วนบุคคล
เกิด: ฮารูโอะ อิกนาชีโอ เรเมลีก 1 มิถุนายน ค.ศ. 1933(1933-06-01) เปเลลิว, แปซิฟิกใต้ในอาณัติ (ปัจจุบัน ปาเลา)
เสียชีวิต: 30 มิถุนายน ค.ศ. 1985(1985-06-30) (52 ปี) คอร์รอ, ปาเลา

ฮารูโอะ อิกนาชีโอ เรเมลีก (1 มิถุนายน ค.ศ. 1933 – 30 มิถุนายน ค.ศ. 1985) เป็นนักการเมืองจากปาเลา และเป็นประธานาธิบดีปาเลาคนแรก ระหว่างวันที่ 2 มีนาคม ค.ศ. 1981 จนกระทั่งถูกลอบสังหารในวันที่ 30 มิถุนายน ค.ศ. 1985 โดยไม่ทราบตัวผู้ลอบสังหาร เขาถูกยิงระหว่างที่กำลังเดินทางกลับบ้าน ศพของเขาได้รับการฝังที่รัฐบ้านเกิดของเขา (เปเลลิว) โดยเรเมลีกเป็นประชากรปาเลาเชื้อสายญี่ปุ่น
อาร์ ซี แอล

บริษัท อาร์ ซี แอล จำกัด (มหาชน) ก่อตั้งขึ้นเมื่อวันที่ 25 มิถุนายน พ.ศ. 2523 เป็นบริษัทที่ประกอบธุรกิจเรือเดินทะเล ประกอบกิจการรับขนส่งสินค้าทางทะเลระหว่างประเทศ โดยรับขนส่งสินค้าในระบบคอนเทนเนอร์ประเภทเรือ เพื่อนำไปขนถ่ายลงเรือใหญ่ที่สิงคโปร์ และเกาจุง (ไต้หวัน) และฮ่องกง บริษัทเข้าซื้อขายครั้งแรกในตลาดหลักทรัพย์แห่งประเทศไทยเมื่อวันที่ 9 ธันวาคม พ.ศ. 2531 และบริษัทฯจดทะเบียนแปลงสภาพเป็นบริษัทมหาชนจำกัด ณ กรมพัฒนาธุรกิจการค้า กระทรวงพาณิชย์ เมื่อวันที่ 11 มกราคม พ.ศ. 2536 ทะเบียนเลขที่ บมจ.76 ปัจจุบันทะเบียนบริษัทเลขที่ 0107536000021
คณะผู้บริหารของบริษัท มีดังต่อไปนี้ คือ นายจำลอง อติกุล เป็นประธานกรรมการ,
นายสุเมธ ตันธุวนิตย์ เป็นประธานกรรมการผู้จัดการ
และนายทวินโชค ตันธุวนิตย์ เป็นกรรมการผู้จัดการ
สำนักงานใหญ่ตั้งอยู่เลขที่ 127/35 อาคารปัญจธานีทาวเวอร์ ชั้น 30 ถ.พระราม 3 แขวงช่องนนทรี เขตยานนาวา กรุงเทพมหานคร 10120 โทรศัพท์ 0-2296-1096-7 โทรสาร 0-2296-1098            กลุ่มอุตสาหกรรม บริการ
หมวดธุรกิจ ขนส่งและโลจิสติกส์ http://www.rclgroup.com
อรุณทิวา วชิรพรพงศา

Aruntiwa
อรุณทิวา หรือ อรุณทิวา วชิรพรพงศา ชื่อเล่นว่า เอ เกิดเมื่อวันอาทิตย์ที่ 20 กุมภาพันธ์ พ.ศ. 2526 ที่กรุงเทพมหานคร อรุณทิวาเริ่มต้นในวงการด้วยการเขียนงานการ์ตูนส่งให้กับสำนักพิมพ์ต่างๆในช่วงนั้น เช่น นิตยสาร Thai Comics ต่อมาเป็นผู้เขียนการ์ตูนเรื่อง แสบคูณสองเปตองพันธุ์เดือด ลงในนิตยสารการ์ตูนไทย CX เมื่อปี พ.ศ. 2546 ซึ่งตอนนั้นใช้นามปากกาว่า "Andaman Washira" หลังจากนิตยสารเล่มดังกล่าวปิดตัวลง จึงได้เขียนการ์ตูนความรู้สำหรับเด็กให้กับบริษัทอีคิวพลัสและเป็นผู้แต่งเรื่องให้กับการ์ตูนเรื่อง มหากาพย์กู้แผ่นดิน (ทั้งหมด 5 เล่ม) ซึ่งการ์ตูนเรื่องนี้ได้ มนตรี คุ้มเรือน มาเป็นผู้เขียนภาพ และถือเป็นการร่วมงานกันอย่างเต็มตัวครั้งแรกของทั้งสองคน ปัจจุบันอรุณทิวามีผลงานการ์ตูนเรื่อง Ogre King อหังการ์ราชันย์ยักษ์ ในฐานะผู้แต่งเรื่องและเขียนสตอรี่บอร์ดและได้ มนตรี คุ้มเรือน เป็นผู้เขียนภาพเหมือนเช่นเคย และทั้งสองคนนี้ยังได้ร่วมกันเขียน Idol Berryz ตามติดชีวิตไอดอล การ์ตูนเรื่องสั้นความยาวตอนละ 5 หน้าลงในนิตยสารวัยรุ่น Berry รวมไปถึงการออกผลงานเรื่องสั้นเรื่อง MSD (Mind Snapper Dragon) อัจฉริยะอ่านใจคน คู่กับมนตรี โดยเป็นการหยิบเอาเรื่องราวของการจับโกหกมาเป็นธีมหลักของการ์ตูน
ต่อมาในช่วงระหว่างปี 2556 - 2557 อรุณทิวาได้แต่งเนื้อเรื่องและเขียนสตอรี่บอร์ดการ์ตูนแนว ผี-สยองขวัญ ให้กับหนังสือชุด Horror Hour (จัดพิมพ์โดย การ์ตูนไทยสตูดิโอ) หลายเรื่องด้วยกัน อาทิเช่น 3G, Rewind และ Bangkok Shutdown รวมไปถึงการได้เข้ามามีส่วนร่วมในการแต่งเรื่องและเขียนสตอรี่บอร์ดให้กับการ์ตูนไทยเรื่อง ขุนแผน ขุนช้าง นางพิม ที่มีกำหนดวางขายทั้งหมด 3 เล่มจบ หลังจากแต่งเรื่อง OGRE KING จนจบ 21 เล่มแล้ว ในช่วงเดือนมิถุนายนปี พ.ศ. 2559 อรุณทิวาก็เปิดสตูดิโอการ์ตูนของตัวเองร่วมกับ มนตรี คุ้มเรือน ในชื่อ OGRE COMICS เพื่อออกมาทำหนังสือการ์ตูนของตัวเองและตีพิมพ์ขายเอง  โดยผลงานการ์ตูนที่อรุณทิวาทำอยู่ในปัจจุบันได้แก่เรื่อง LEGACY4 สี่มหากาฬตำนานยักษ์
นอกจากนั้นอรุณทิวายังมีผลงานเขียนหนังสือนวนิยายและพ็อคเก็ตบุ๊คอื่นๆ อีกด้วย เช่น นวนิยายเรื่อง ใต้เงาไอยรา ที่มีเรื่องราวเชื่อมโยงกับการ์ตูนไทยเรื่อง OGRE KING และหนังสือพ็คเก็ตบุ๊คในหมวดเกมที่มีชื่อว่า Diary of Nintendo Handheld (ย้อนตำนานเกมกดนินเทนโด)
อรุณทิวา ยังเป็นทำช่องยูทูป โดยใช้ชื่อว่า A Aruntiwa ซึ่งมีคลิปส่วนใหญ่เน้นไปที่การรีวิวของเล่นและกันพลา อีกทั้งยังเป็นอาจารย์พิเศษสอนวาดการ์ตูนอยู่ที่โรงเรียน Shonen Star Studio อีกด้วย
ผลงาน > การ์ตูนคอมิค

แสบคูณสองเปตองพันธุ์เดือด (Story/Illustrate) 2547
สองยกสี่ สาวน้อยเทควันโด้ (Story)
MSD (Mind Snapper Dragon) อัจฉริยะอ่านใจคน (Story) 2554
Idol Berryz ตามติดชีวิตไอดอล (Story)
3G เรื่องสั้นลงในหนังสือการ์ตูนชุด Horror Hour (Story) 2556
Rewind เรื่องสั้นลงในหนังสือการ์ตูนชุด Horror Hour (Story) 2557
Bangkok Shutdown เรื่องสั้นลงในหนังสือการ์ตูนชุด Horror Hour (Story) 2557
ขุนแผน ขุนช้าง นางพิม ภาค ขุนแผน (Story board) 2557
ขุนแผน ขุนช้าง นางพิม ภาค ขุนช้าง (Story board) 2557
ขุนแผน ขุนช้าง นางพิม ภาค นางพิม (Story board) 2558
SEED HUNTER นักล่าพืชสังหาร เล่ม 1 (Story/Illustrate) 2558
SEED HUNTER นักล่าพืชสังหาร เล่ม 2 (Story/Illustrate) 2558
SEED HUNTER นักล่าพืชสังหาร เล่ม 3 (Story/Illustrate) 2559
OGRE KING อหังการ์ราชันย์ยักษ์ (Story) เล่ม 1 - 21 และเล่มพิเศษ - 2552-2561
REPORT-X (Story) เล่มเดียวจบ 2561
LEGACY4 ONE (Story) 2561
ผลงาน > การ์ตูนความรู้สำหรับเด็ก

ค่ายบางระจัน
พระบรมไตรโลกนาถ ยุคปฏิรูปการปกครอง
พระนเรศวรและพระเอกาทศรถ สองกษัตริย์ผู้ปราบหงสาวดี
โกษาเหล็ก
มหากาพย์กู้แผ่นดิน เล่ม 1 องค์ดำแห่งหงสาวดี 2549
มหากาพย์กู้แผ่นดิน เล่ม 2 จิ้งจอก พยัคฆา พญาราชสีห์ 2550
มหากาพย์กู้แผ่นดิน เล่ม 3 อิสรภาพสู่แผ่นดิน 2550
มหากาพย์กู้แผ่นดิน เล่ม 4 แสงดาบปราบศัตรูพ่าย 2550
มหากาพย์กู้แผ่นดิน เล่ม 5 มหาสงครามยุทธหัตถี 2550
ผลงาน > ตัวอย่างผลงานการ์ตูน

แสบคูณสองเปตองพันธ์เดือด
โกษาเหล็ก
มหากาพย์กู้แผ่นดิน
Ogre King เล่ม 2
อาคม เฉ่งไล่

ระวังสับสนกับ อาคม เอ่งฉ้วน
อาคม เฉ่งไล่ นักมวยสากลสมัครเล่นทีมชาติไทยที่ได้เหรียญทองแดงในการแข่งขันกีฬาโอลิมปิกฤดูร้อน ครั้งที่ 25 (พ.ศ. 2535) ณ นครบาร์เซโลนา แคว้นกาตาลุญญา ราชอาณาจักรสเปน เกิดเมื่อวันที่ 11 มิถุนายน พ.ศ. 2513 ที่ ตำบลนาท่ามใต้ อำเภอเมืองตรัง จังหวัดตรัง เป็นบุตรของนายแวก และนางชีพ เฉ่งไล่  การศึกษา เริ่มเรียนชั้นประถมศึกษา ที่โรงเรียนวัดศรีสุวรรณาราม ก่อนมาศึกษาต่อชั้นมัธยมศึกษา ที่โรงเรียนวิเชียรมาตุ และจบการศึกษาระดับปริญญาตรีที่สถาบันราชภัฏจันทรเกษม
ประวัติ

อาคมเป็นคนที่ชอบเล่นฟุตบอลมากกว่าชกมวย แต่เริ่มต้นการชกมวยจากการที่ได้ดูพี่ชายซ้อมมวย ขณะฝนตก ไม่สามารถเตะฟุตบอลได้ เมื่อหัวหน้าค่ายเห็นจึงจับมาลองชก และหลังจากฝึกได้ไม่นาน จึงขึ้นชื่อในชื่อ "อิสระ เกียรติอินทรีดำ" และเอาชนะได้ พร้อมรับค่าตัวครั้งแรก 50 บาท เมื่ออายุได้ 12 ขวบ  จากนั้นจึงตระเวนชกไปทั่วภาคใต้ ก่อนที่จะเข้าสู่กรุงเทพ โดยได้อยู่กับค่ายศักดิ์กรีรินทร์ ของ พ.ต.ท.กรีรินทร์ อินทร์แก้ว (ยศในขณะนั้น)  และเปลี่ยนชื่อมาเป็น "อิสระ ศักดิ์กรีรินทร์" จนได้เป็นแชมป์ไลท์เวท ของสนามมวยเวทีลุมพินี โดยได้รับค่าตัวสูงสุด 1.2 แสนบาท ในการชกกับ ราม่อน แด็กเกอร์ นักมวยหมัดหนักชาวเนเธอร์แลนด์ เจ้าของฉายา "ไอ้กังหันลมนรก" และเป็นฝ่ายเอาชนะคะแนนราม่อน แด็กเกอร์ ไปได้ขาดลอย หลังจากนั้นจึงได้เปลี่ยนมาชกมวยสากลสมัครเล่นเมื่อไม่มีคู่ชกในแบบมวยไทยแล้ว สามารถคว้าเหรียญทองมาได้จากการแข่งขันกีฬาแห่งชาติที่จังหวัดพระนครศรีอยุธยา ในปี พ.ศ. 2534
จนกระทั่งได้ติดทีมชาติได้เป็นตัวแทนในรุ่นเวลเตอร์เวท ในการแข่งขันกีฬาโอลิมปิกฤดูร้อน ครั้งที่ 25 ณ นครบาร์เซโลนา แคว้นกาตาลุญญา ราชอาณาจักรสเปน โดยในรอบแรก ชนะ ยูเซฟ คาเตรี จากอิหร่าน เมื่อ 26 กรกฎาคม พ.ศ. 2535 รอบสอง ชนะ นิก โอโดเร จากเคนยา เมื่อ 1 สิงหาคม พ.ศ. 2535 รอบ 8 คนสุดท้าย ชนะ วิทาลิยัส การ์ปาเซียสกัส จากลิทัวเนีย เมื่อ 3 สิงหาคม พ.ศ. 2535 รอบรองชนะเลิศ แพ้ ไมเคิล คาร์รูท จากไอร์แลนด์ 11-4 หมัด เมื่อ 6 สิงหาคม พ.ศ. 2535 ได้เหรียญทองแดง  (ก่อนการชกอาคมได้โกนศีรษะเพื่อแก้บน) ได้ครองเหรียญทองแดง และคาร์รูทก็ได้เหรียญทองในที่สุด ซึ่งอาคมเป็นนักกีฬาไทยเพียงคนเดียวที่ได้เหรียญรางวัลจากการแข่งขันโอลิมปิกครั้งนี้
หลังจากนั้น อาคมก็ยังมิได้แขวนนวม ยังคงชกมวยสากลสมัครเล่นในนามทีมชาติต่อไป โดยได้ร่วมแข่งในรายการมวยสากลสมัครเล่นชิงแชมป์โลก  ที่กรุงเทพ ในปี พ.ศ. 2537 แต่แพ้ RSC. (Referee Stop Contest) ไปอย่างหมดรูป แต่ก่อนแขวนนวมก็ยังได้ติดทีมชาติไปชกในเอเชียนเกมส์ครั้งที่ 12 ที่ฮิโรชิมา ประเทศญี่ปุ่น ได้เหรียญเงินมาเป็นรายการสุดท้าย เมื่อติดทีมชาติเข้าแข่งขันในกีฬาซีเกมส์ พ.ศ. 2538 ได้เพียงเหรียญทองแดง จึงได้แขวนนวมไปในที่สุด
ปัจจุบัน อาคมมีกิจการส่วนตัว คือ เปิดร้านอาหารที่จังหวัดตรังบ้านเกิด ร่วมกับพี่ชายและภรรยา โดยอาคมจะทำหน้าที่จ่ายตลาดเอง และบางครั้งจะขึ้นเวทีร้องเพลงลูกทุ่งให้แก่ลูกค้าฟังด้วยตนเองอีกด้วย
อีซีดับเบิลยู

อีซีดับเบิลยู ECW อาจหมายถึง
มวยปล้ำอาชีพ
เอ็กซ์ตรีม แชมเปี้ยนชิพ เรสต์ลิง - สมาคมมวยปล้ำที่เคยดำเนินกิจการตั้งแต่ ค.ศ. 1992 ถึง ค.ศ. 2001
อีซีดับเบิลยู ออน ทีเอ็นเอ็น - รายการมวยปล้ำของสมาคม เอ็กซ์ตรีม แชมเปี้ยนชิพ เรสต์ลิง
อีซีดับเบิลยู (ดับเบิลยูดับเบิลยูอี) - ค่ายมวยปล้ำค่ายหนึ่งในเวิร์ลด์ เรสต์ลิง เอ็นเตอร์เทนเมนต์ ดำเนินกิจการตั้งแต่ ค.ศ. 2006 จนถึง ค.ศ. 2010
วิทยาศาสตร์และเทคโนโลยี
อีซีดับเบิลยู (ไฟล์ ฟอร์แม็ด) - รูปแบบที่ถูกบีบอัดไฟล์เวฟปรับปรุงการออกแบบมาสำหรับภาพภูมิสารสนเทศ
เอ็นโซนิค คอนเคิร์ท เวฟเทเบิล - ชุดของกลุ่มตัวอย่างที่ใช้เสียงโดย Ensoniq AudioPCI
อีสลินิเซลเวิร์คส - บันทึกเวชระเบียนทางอิเล็กทรอนิกส์ (EMR)ซอฟต์แวร์
ทางทหาร
อีเล็กทรอนิค เคาเตอร์-แวร์แฟร์ - ชุดของมาตรการทางทหารเพื่อตอบโต้เรดาร์ศัตรูสามารถให้คำแนะนำ - จรวด ฯลฯ
อิงลิช ไควิล วอร์ - ชุดข้อมูลของการความขัดแย้งทางอาวุธและ machinations ทางการเมืองที่เกิดขึ้นในประเทศอังกฤษ 1642-1651
อื่น ๆ
อีซีดับเบิลยู เพรสส์ - ผู้จัดพิมพ์หนังสือของประเทศแคนาดา
อักษรจีน

สำหรับการใช้รูปอักษรจีนในภาษาอื่นๆ ดูที่ 漢字
รูปอักษรจีนของคำว่า "ฮั่นจื้อ"-คันจิ-ฮันจา-ฮั้นถื่อ (漢字 / 汉字 หมายถึง "อักษรจีน") สีแดงเป็นอักษรจีนตัวย่อ
อักษรจีน คืออักษรภาพที่ถูกใช้สำหรับเขียนภาษาจีน (เรียกว่า ฮั่นจื้อ) และภาษาญี่ปุ่น (เรียกว่า คันจิ) ในปัจจุบัน นอกจากนี้ก็ยังใช้เขียนระบบเลขของภาษาอื่นด้วย ตัวอย่างที่เห็นได้ชัดที่สุดเช่นภาษาเกาหลี (เรียกว่า ฮันจา) และภาษาเวียดนาม (เรียกว่า จื๋อโนม) ซึ่งยังคงหลงเหลืออยู่ในภาษาเหล่านี้ในบางระดับ อักษรจีนเป็นระบบการเขียนที่ใช้กันมาอย่างต่อเนื่องอันเก่าแก่ที่สุดในโลก นักภาษาศาสตร์ส่วนใหญ่เชื่อว่า การเขียนในจีนที่เก่าสุดเริ่มเมื่อ 957 ปีก่อนพุทธศักราช ไม่มีหลักฐานแสดงความเกี่ยวข้องกับการเขียนในบริเวณอื่น ตัวอย่างการเขียนภาษาจีนที่เก่าสุดมีอายุราว 957 – 407 ปี ก่อนพุทธศักราช (ราชวงศ์ซาง) ซึ่งเป็นจารึกบนกระดูกวัวและกระดองเต่า
พ.ศ. 2442 หวัง อี้หรง (王㦤榮) นักวิชาการจากปักกิ่ง พบสัญลักษณ์คล้ายอักษรบนกระดูกมังกร (กระดูกสัตว์ที่ชาวบ้านคิดว่าเป็นกระดูกมังกร) ที่เขาได้รับจากเภสัชกร ในเวลานั้น กระดูกมังกรซึ่งมักเป็นซากฟอสซิลของสัตว์ ยังใช้ในการแพทย์แผนจีน กระดูกสัตว์เหล่านั้นพบมาก ในซากปรักหักพังของเมืองหลวงในสมัยราชวงศ์ซัง ทางเหนือของมณฑลเหอหนาน
ระบบการเขียนภาษาจีน

อักษรจีนอยู่ในรูปแบบที่เรียกว่า ฮั่นจื้อ (漢字) สัญลักษณ์แต่ละตัวแสดงคำในภาษาจีนและความหมาย มีจุดกำเนิดจากรูปคน สัตว์ หรือสิ่งอื่นๆ แต่เมื่อเวลาผ่านไป รูปร่างของอักษรมีการเปลี่ยนแปลงไปบ้างและไม่เหมือนกับสิ่งที่เลียนแบบอีกต่อไป สัญลักษณ์หลายตัวเกิดจากสัญลักษณ์ตั้งแต่ 2 ตัวขึ้นไปมารวมกัน
ระบบอักษรจีนไม่มีข้อกำหนดเรื่องจำนวนอักษร พจนานุกรมที่ใหญ่ที่สุดชื่อ Zhonghua Zihai (中華字海) มีอักษร 85,568 ตัว  แต่ส่วนใหญ่มีที่ใช้น้อย การรู้อักษรจีนเพียง 3,000 ตัวจะสามารถอ่านหนังสือพิมพ์ภาษาจีนได้ราว 99 % ในการอ่านวรรณคดี งานเขียนทางเทคนิคหรือหนังสือโบราณ ต้องรู้ประมาณ 6,000 ตัว
ขีด

อักษรจีนประกอบด้วยขีดตั้งแต่ 1-64 ขีด ในพจนานุกรมจะเรียงอักษรตามหมวดนำและจำนวนขีด เมื่อเขียนอักษรจีน อักษรแต่ละตัวจะมีระยะห่างเท่าๆ กัน ไม่ขึ้นกับจำนวนขีดที่มีอยู่ อักษรที่รวมเป็นคำประสมจะไม่รวมกลุ่มเป็นอักษรเดียวกัน เพราะฉะนั้นในการอ่านภาษาจีน นอกจากต้องรู้ถึงความหมายและการออกเสียงของแต่ละคำแล้ว ยังต้องรู้ด้วยว่าอักษรใดรวมเป็นคำเดียวกัน
อักษรจีนต่อไปนี้เป็นอักษรจีนที่มีขีดมากที่สุดและเขียนยุ่งยากมากที่สุด
"ใช้คำฟุ่มเฟือย" 64 ขีด จำนวนขีดมากที่สุดพบในศตวรรษที่ 5 (zhé) U+2A6A5 (𪚥)
"เจริญรุ่งเรือง, งอกงาม" อักษรอีกตัวหนึ่งที่มี 64 ขีด (zhèng) U+2053B (𠔻)
"คัดจมูก" 36 ขีด จำนวนขีดมากที่สุดที่มีใช้ในปัจจุบันและในพจนานุกรม (nàng) U+9F49 (齉)
"การปรากฏตัวของมังกรบนฟ้า" 84 ขีด จำนวนขีดมากที่สุดในภาษาญี่ปุ่น (taito) U+3106C (𱁬)
"ก๋วยเตี๋ยวชนิดหนึ่ง" 57 ขีด เขียนยุ่งยากที่สุด คือไม่รู้ว่าจะขีดเส้นไหนก่อนหลัง (biáng) 	U+30EDE (𰻞)
อักษรจีนตัวย่อ

อักษรจีนราว 2,000 ตัวที่ใช้ในประเทศจีนและประเทศสิงคโปร์ได้เปลี่ยนให้อยู่ในรูปแบบที่เขียนง่ายขึ้น แต่ในไต้หวัน ฮ่องกงและมาเก๊ายังใช้อักษรตัวเต็มอยู่ แต่ถึงอย่างไรก็ตาม อักษรทั้ง 2 แบบก็ยังได้รับความนิยมจนปัจจุบัน
ก่อนที่จะมีการปรับเปลี่ยนอักษรจีนเป็นตัวย่อ รัฐบาลจีนออกแถลงการณ์ให้เหตุผลว่า ต้องการให้ประชาชนมีความรู้เกี่ยวกับการใช้อักษรจีนมากขึ้น จึงต้องลดจำนวนขีดของตัวอักษรลงมาเพื่อลดระดับความยาก โดยย่อหมวดนำหรือตัดบางส่วนออก และย่อรูปรวม
ใช้เขียน

ภาษาจีนทุกสำเนียง (ยกเว้นสำเนียงดันกันที่พูดโดยชาวจีนมุสลิมในเอเชียกลางจะใช้อักษรซีริลลิกอาหรับหรือลาติน)
อักษรจีนที่มีการดัดแปลงไปเล็กน้อยใช้เขียนภาษาเกาหลีและภาษาญี่ปุ่น
ในประเทศเวียดนามเคยนำมาใช้เขียนเป็นภาษาหนังสือหรือภาษาทางการหรือภาษาจีนโบราณที่เรียกว่าหานวัน(漢文) หรืออีกกรณีคือใช้อักษรจีนเป็นตัวอักษรเสริมเพื่อเขียนคำจีนปนในการเขียนประโยคภาษาพูดเวียดนามที่ใช้อักษรจื๋อโนม(อักษรที่คนเวียดนามประดิษฐ์ขึ้นเองเพื่อใช้เขียนคำเวียดนามแท้โดยเฉพาะ ซึ่งเป็นคนละชนิดกับอักษรจีนหรือหานตึ(漢字) เนื่องจากภาษาพูดเวียดนามที่เป็นคำเวียดนามแท้ไม่สามารถนำอักษรจีนมาใช้เขียนได้ อนึ่ง อักษรจีน และอักษรจื๋อโนมถือเป็นอักษรคนละชนิดกัน
ภาษาจ้วง เคยมีการใช้สือดิบผู้จ่อง ซึ่งเป็นอักษรที่เกิดจากการนำตัวอักษรจีนมาประดิษฐ์เป็นอักษรของตัวเองเพื่อใช้เขียนคำภาษาจ้วงโดยเฉพาะและอาจมีการใช้อักษรจีนมาทับคำจีนปนในประโยคในกรณีที่คำๆนั้นเป็นคำจีน อนึ่ง อักษรจีน และสือดิบผู้จ่องถือเป็นอักษรคนละชนิดกัน
อักษรมาร์เชน

| อักษรมาร์เชน  |
| --- | --- |
ตราประทับที่อาจเป็นของกษัตริย์องค์สุดท้ายแห่งซังซุง เขียนด้วยอักษรมาร์เชน
ชนิด:  อักษรสระประกอบ 
ช่วงยุค: คริสตืศตวรรษที่ 7–10
ทิศทาง: ซ้ายไปขวา 
ภาษาพูด: ภาษาซังซุง
อักษรที่เกี่ยวข้อง
ระบบแม่: อักษรไซนายดั้งเดิม[a]ชุดตัวอักษรฟินิเชีย[a]ชุดตัวอักษรแอราเมอิก[a]พราหมีคุปตะทิเบตอักษรมาร์เชน
ระบบพี่น้อง: มณีปุระ, เลปชา, พักปา
ISO 15924
ISO 15924: Marc (332), ​Marchen
ยูนิโคด
ยูนิโคดแฝง: Marchen
ช่วงยูนิโคด: U+11C70–U+11CBF Marchen
[a] ต้นกำเนิดเซมิติกของอักษรพราหมียังไม่เป็นที่ยอมรับ
อักษรมาร์เชน (ทิเบต: སྨར་ཆེན, ไวลี: smar chen, พินอินทิเบต: marchen) เป็นอักษรชนิดหนึ่งในตระกูลอักษรพราหมีซึ่งใช้สำหรับเขียนภาษาซังซุงซึ่งพูดโดยชาวซังซุงซึ่งได้ล่มสลายไปแล้ว ปัจจุบันจึงไม่มีผู้พูดแล้ว อักษรชนิดนี้ได้รับการพัฒนาขึ้นมาจากอักษรทิเบต
ตัวอักษร > สระ

| a | ā |
| --- | --- |
𑲏: 𑲈
| a | ā | i | u | e | o |
| --- | --- | --- | --- | --- | --- |
| 𑲯‎ | 𑲰 | 𑲱 | 𑲲 | 𑲳 | 𑲴 |
ตัวอักษร > พยัญชนะ

| ka | kha | ga | ṅa |
| --- | --- | --- | --- |
| 𑱲 | 𑱳 | 𑱴 | 𑱵 |
| ca | cha | ja | ña |
| 𑱶 | 𑱷‎ | 𑱸 | 𑱹 |
| ta | tha | da | na |
| 𑱺‎ | 𑱻‎ | 𑱼‎ | 𑱽 |
| pa | pha | ba | ma |
| 𑱾‎ | 𑱿 | 𑲀 | ‎𑲁 |
| ya | ra | la | wa |
| 𑲉‎ | 𑲊‎ | 𑲋 | 𑲅 |
| śa | sa | ha |  |
| 𑲌‎ | 𑲍‎ | 𑲎 |  |
| tsa | tśa | dza |  |
| 𑲂‎ | 𑲃‎ | 𑲄 |  |
| zha | za |  |  |
| 𑲆‎ | 𑲇 |  |  |
เครื่องหมาย

| --- | --- |
อนุสวาร: 𑲵
จันทรพินทุ: 𑲶
เครื่องหมายหัว: 𑱰
เก๋ง: 𑱱
โอม: 𑲏𑲴𑲶
ยูนิโคด

อักษรมาร์เชนได้รับการเพิ่มเข้าไปในยูนิโคดในเวอร์ชัน 9.0 ในเดือนมิถุนายน 2016 อยู่ในช่วงรหัส U+11C70–U+11CBF
อาร์ (หน่วยพื้นที่)

อาร์ คือหน่วยของพื้นที่ มักย่อว่า a จากภาษาอังกฤษ are
1 อาร์ มีค่าเท่ากับ:
พื้นที่ของสี่เหลี่ยมจัตุรัสที่แต่ละด้านยาว 10 เมตร
100 ตารางเมตร
0.01 เฮกตาร์
1 ตารางเดคาเมตร
0.024 710 538 เอเคอร์
ดูเพิ่ม

เมตร
การแปลงหน่วย
อันดับของขนาด (พื้นที่)
ฮารูฮิ

ฮารูฮิ (ญี่ปุ่น: 春日, はるひ, ハルヒ; โรมาจิ: haruhi) อาจหมายถึง
ดินแดน
ฮารูฮิ (Haruhi) - เมืองในจังหวัดไอชิ ประเทศญี่ปุ่น
บุคคล
ฮารูฮิ อาอิโซะ (Haruhi Aiso) - นักดนตรีชาวญี่ปุ่น
ฮารูฮิ เทราดะ (Haruhi Terada) - นักพากย์ชาวญี่ปุ่น
วัฒนธรรม
สึซึมิยะ ฮารุฮิ (Haruhi Suzumiya) - ไลท์โนเวลญี่ปุ่น
สึซึมิยะ ฮารุฮิ - อนิเมะที่สร้างจากไลท์โนเวลดังกล่าว
สึซึมิยะ ฮารุฮิ - ตัวละครจากไลท์โนเวลและอะนิเมะดังกล่าว
ฟุจิโอกะ ฮารุฮิ (Haruhi Fujioka) - ตัวละครจากมังงะเรื่อง ชมรมรัก คลับมหาสนุก (Ouran High School Host Club)
คามิซากะ ฮารุฮิ (Haruhi Kamisaka) - ตัวละครจากนิยายเสมือนจริงสำหรับผู้ใหญ่เรื่อง แม่มดสาวอลเวง Happiness!
ดูเพิ่ม

คาซูงะ ซึ่งสะกดด้วยตัวคันจิว่า 春日 เช่นเดียวกัน
อาร์เต้ มิวสิค

| --- | --- |
อุตสาหกรรม: Music
ก่อตั้ง: พ.ศ. 2546
สำนักงานใหญ่: 419/1 ซอย ลาดพร้าว 15 ถ.ลาดพร้าว แขวงจอมพล เขตจตุจักร กรุงเทพฯ 10900
บุคลากรหลัก: เสาวรส ศรีชาติ และ สาธิต  วงศ์สัมพันธ์ - กรรมการผู้จัดการ
ผลิตภัณฑ์: Jazz, Indy
อาร์เต้ มิวสิก (Arte' Music) เป็นค่ายเพลงในเครือบริษัท อาร์เอส จำกัด (มหาชน) โดยเป็นหนึ่งในค่ายย่อยที่แยกออกมาในช่วงของการปรับรูปแบบธุรกิจเพลงของอาร์เอส ในช่วงปี 2546 - 2547 ภายใต้การนำของ 2 สมาชิกวง ลำดวน คือ โอ๋ เสาวรส ศรีชาติ และ จัมโบ้ สาธิต  วงศ์สัมพันธ์
ประวัติ

พ.ศ. 2545 บริษัท อาร์เอส โปรโมชั่น ในขณะนั้น ได้มีแนวคิดที่จะทำการปรับรูปแบบของธุรกิจเพลง จากการรวมศูนย์ทุกอย่างไว้ที่ส่วนกลาง มาเป็นการเปิดบริษัทลูกขึ้นมาเป็นค่ายเพลงย่อยๆ เพื่อแบ่งหน้าที่การผลิตเพลงตามแต่ละกลุ่มเป้าหมายของแนวเพลง โดยเริ่มต้นจากการปรับโครงสร้างของทีมผลิตเพลงในยุคนั้น ให้กลายมาเป็นรูปแบบบริษัทที่ดำเนินการบริหารจัดการได้ด้วยตัวเอง โดยทีมผลิตเพลงของค่ายอาร์เอสในขณะนั้นมีดังนี้ MP1 (ดูแลโดย สุทธิพงษ์ วัฒนจัง), MP2 (ดูแลโดย เทพนม สุวรรณบุณย์ และ อนุชา อรรจนาวัฒน์), MP3 (ดูแลโดย พิสุทธิ์ ทรัพย์วิจิตร และ ธีระศักดิ์ วดีศิริศักดิ์) รวมทั้งทีมเพลงใหม่ของ ปอนด์ ธนา ลวสุต
พ.ศ. 2546 วงดนตรี ลำดวน หนึ่งในวงดนตรีอินดี้สไตล์ ป๊อป-แจ๊ส ที่กำลังประสบความสำเร็จอยู่ในขณะนั้น ตัดสินใจเซ็นสัญญาเข้ามาเป็นศิลปินของค่ายอาร์เอส จึงได้มีแนวคิดที่จะเปิดค่ายเพลงสำหรับนักดนตรีอิสระที่มีแนวทางต่างไปจากงานเพลงอื่นๆ ของทางอาร์เอส เช่นเดียวกับทางวง กลายเป็นที่มาของการเปิดตัวค่ายเพลง อาร์เต้ มิวสิก (Arte' Music) ในช่วงปลายปี 2546 โดยคำว่า อาร์เต้ มีความหมายว่า ศิลปะ ชื่อ อาร์เต้ มิวสิก จึงหมายถึง ดนตรีที่มีความเป็นศิลปะ
พ.ศ. 2547 เปิดตัววงดนตรีนอกกระแสหลากหลายวง รวมทั้งงานเพลงอัลบั้มใหม่ของวงลำดวนด้วย แต่ไม่มีอัลบั้มไหนที่ประสบความสำเร็จตามที่ทางอาร์เอสคาดหวังไว้ ในที่สุดผู้บริหารของทางอาร์เอสจึงตัดสินใจยุบค่ายเพลง อาร์เต้ มิวสิก ลง และคืนสัญญาให้กับศิลปินของทางค่าย รวมทั้งสมาชิกวงลำดวนด้วยเช่นกัน
ศิลปินในสังกัด

| --- | --- |
 ลำดวน  บอมบ์ ทัศธน เจริญทรัพย์  โซฟี ธนะปุระ:  ปา-ท่อง-โก๋  เนอสเซอรี่ ซาวนด์  บา-ลา-มี  
| ด ค กอาร์เอส |
| --- | --- | --- |
| บุคลากรสำคัญ |  สุรชัย เชษฐโชติศักดิ์ (ประธานเจ้าหน้าที่บริหาร)  พุทธ อภิวรรณ (ผู้อำนวยการฝ่ายข่าวช่อง 8)  |  |
| อาร์เอส มิวสิค |  โรสซาวด์  กามิกาเซ่  อาร์ สยาม  บริคเอ็นเตอร์เทนเมนต์  คูล มิวสิค  แฟช  |  |
| อาร์เอส มัลติมีเดีย |  ช่อง 8  คูลฟาเรนไฮต์  |  |
| อาร์เอส ฟิล์มเวิร์คส์ |  คูล พิคเจอร์ส  อาวอง แอนิเมชั่น  |  |
| ธุรกิจในอดีต |  ซันบ็อกซ์  อาร์เอสฟิล์ม  ดาราเดลี่  |  |
| ดูเพิ่ม |  รายชื่อศิลปิน  รายชื่อคอนเสิร์ต ช็อต ชาร์จ ช็อก ร็อก คอนเสิร์ต  แกรมมี่ อาร์เอส คอนเสิร์ตส  |  |
ฮารูโกะ อาริมูระ

ฮารูโกะ อาริมูระ เกิดเมื่อปี ค.ศ. 1970 เป็นนักการเมืองชาวญี่ปุ่นสังกัดพรรคเสรีประชาธิปไตย และเป็นสมาชิกราชมนตรีสภาในสภานิติบัญญัติแห่งชาติ
ซึ่งอาริมูระได้รับการเลือกตั้งครั้งแรกในปี ค.ศ. 2001
แหล่งข้อมูลอื่น

Official website เก็บถาวร 2020-12-02 ที่ เวย์แบ็กแมชชีน in Japanese.
องค์การมหาชน

องค์การมหาชน เป็นหน่วยงานของรัฐบาลไทยประเภทที่สาม นอกเหนือจากส่วนราชการและรัฐวิสาหกิจ เริ่มตั้งขึ้นตามพระราชบัญญัติองค์การมหาชน พ.ศ. 2542 เพื่อให้เกิดความคล่องตัวและมีการใช้ประโยชน์ในทรัพยากรและบุคลากรให้เกิดประสิทธิภาพและประสิทธิผลสูงสุด ตลอดจนเพื่อบูรณาการให้ผู้เกี่ยวข้องทั้งหมดเข้าร่วมกันทำงานอย่างมีเอกภาพ และประสานงานกันเพื่อความรวดเร็วในการดำเนินงาน ซึ่งต้องอาศัยความเร่งด่วน
การจัดตั้งองค์การมหาชน

รัฐบาลตราพระราชกฤษฎีกาจัดตั้งองค์การมหาชนตามมาตรา 5 พ.ร.บ.องค์การมหาชน พ.ศ. 2542
ออกพระราชบัญญัติเฉพาะสำหรับหน่วยงานนั้นๆ โดยกำหนดให้เป็นองค์การมหาชน
แนวคิดและหลักการขององค์การมหาชน

องค์การมหาชน เป็นองค์กรของรัฐประเภทหนึ่งที่กำหนดขึ้นเพื่อทำบริการสาธารณะที่กฎหมายกำหนดให้เป็นหน้าที่ของรัฐที่ต้องการประสิทธิภาพสูง โดยมิได้กำไรจากการบริการ มีวัฒนธรรมองค์กรเหมือนภาคธุรกิจ ที่สามารถใช้ประโยชน์จากทรัพยากรให้มีประสิทธิภาพสูงสุด ซึ่งไม่สามารถ ดำเนินการได้ในส่วนราชการซึ่งเป็นองค์การแบบราชการ (Bureaucratic model)
องค์การมหาชนมีสถานะเป็นหน่วยงานของรัฐและเป็นนิติบุคคล จัดตั้งขึ้นตามพระราชบัญญัติองค์การมหาชน พ.ศ. 2542 และพระราชกฤษฎีกาจัดตั้งหน่วยงาน เพื่อรับผิดชอบภารกิจของรัฐในการให้บริการสาธารณะหรือดำเนินกิจกรรมเฉพาะด้านที่ภาครัฐยังจำเป็นต้องดำเนินการและจัดให้มี หรือภาครัฐต้องมีบทบาทให้การสนับสนุนในเรื่องงบประมาณเพื่อให้เกิดการดำเนินงาน เป็นบริการในส่วนที่รัฐต้องการส่งเสริม หรือเป็นบทบาทของรัฐในการให้บริการ การแทรกแซงตลาด หรือบริการที่ภาคเอกชนยังไม่สนใจหรือมีศักยภาพที่จะดำเนินการ
หลักเกณฑ์พื้นฐานในการจัดตั้งองค์การมหาชนได้มีบัญญัติไว้ในมาตรา 5 แห่งพระราชบัญญัติองค์การมหาชน พ.ศ. 2542 ซึ่งสามารถแยกแยะองค์ประกอบในการจัดตั้งได้ 3 ประการ คือ
เมื่อรัฐบาลมีนโยบายด้านใดด้านหนึ่งโดยเฉพาะเพื่อจัดทำบริการสาธารณะ
แผนงานการจัดทำบริการสาธารณะนั้นมีความเหมาะสมที่จะจัดตั้งหน่วยงานบริหารขึ้นใหม่ที่แตกต่างไปจากส่วนราชการและรัฐวิสาหกิจ
การจัดตั้งหน่วยบริหารขึ้นใหม่นั้นมีความมุ่งหมายให้มีการใช้ประโยชน์ทรัพยากรและบุคลากรให้มีประสิทธิภาพสูงสุด
รายชื่อองค์การมหาชน

บทความหลัก: รายชื่อองค์การมหาชน
องค์การมหาชน แบ่งออกเป็นองค์การมหาชนที่จัดตั้งขึ้นตามพระราชบัญญัติองค์การมหาชน พ.ศ. 2542 โดยออกเป็นพระราชกฤษฎีกา จำนวน 39 แห่ง และองค์การมหาชนที่จัดตั้งขึ้นโดยพระราชบัญญัติเฉพาะ จำนวน 15 แห่ง อีกทั้งยังหมายความรวมถึงสถาบันอุดมศึกษาในกำกับของรัฐบาล จำนวน 16 แห่งด้วย
ดูเพิ่ม

กระทรวงในประเทศไทย
รัฐวิสาหกิจไทย
รายชื่อรัฐวิสาหกิจไทย
หน่วยบริการรูปแบบพิเศษ (ประเทศไทย)
มหาวิทยาลัยในกำกับของรัฐ
รายชื่อหน่วยงานของรัฐรูปแบบอื่น